**Nr. 29624/07.07.2025**

**REFERAT DE APROBARE**

**la Proiectul de hotărâre** **privind acordarea titlului de Cetățean de Onoare al Județului Cluj – „Clujean de onoare” domnului Mircea Arman**

|  |
| --- |
| **Secțiunea 1 - Motivul adoptării actului administrativ:** |
| 1. **Descrierea situației actuale:** |
| * 1. **Cerinţe care reclamă necesitatea actului administrativ:** |
| Potrivit prevederilor art. 104, alin. (1), lit. e) și p) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, „*Consiliul local, respectiv consiliul judeţean, aprobă statutul unităţii administrativ-teritoriale prin hotărâre care se poate modifica şi completa, în funcţie de modificările apărute la nivelul elementelor specifice ale acestora. Acesta cuprinde date şi elemente specifice prin care unitatea administrativ-teritorială se distinge în raport cu alte unităţi similare, precum şi prevederi privitoare la criteriile potrivit cărora se poate conferi şi retrage persoanelor fizice române sau străine calitatea de cetăţean de onoare pentru unitatea administrativ-teritorială respectivă, respectiv procedura privind acordarea titlului şi certificatului de fiu/fiică al/a comunei, oraşului, municipiului sau judeţului ori cea privind acordarea titlului de cetăţean de onoare*”.  Prin statut, unitățile administrativ-teritoriale stabilesc criteriile potrivit cărora se poate conferi persoanelor fizice române sau străine, cu merite deosebite pe plan politic, economic, social, cultural, medical sau altor persoane importante, reprezentative pentru comuna, oraşul sau judeţul respectiv, titlul de cetăţean de onoare, drepturile de care se bucură aceste persoane, precum şi condiţiile de pierdere sau de retragere a acestui titlu.  Clujul se numără printre județele României care beneficiază de o viaţă culturală, artistică, ştiinţifică şi sportivă extrem de bogată în reuşite şi performanţe. În decursul timpului, judeţul Cluj a dat ţării numeroase personalităţi reprezentative care au excelat în domeniile anterior menţionate și care au făcut cinste şi au promovat judeţul nostru pe plan naţional sau internaţional.  În acest context, se distinge personalitatea domnului Mircea Arman, filosof, eseist și editor, cu o bogată experiență academică, dar și practică în zona editorială. Născut în data de 19 august 1963, la Cluj, domnul Mircea Arman este actualul director și redactor-șef al revistei „Tribuna”, editată sub egida Consiliului Județean Cluj.  Managerul publicației culturale bilunare „Tribuna” este licențiat în Drept și în Filologie – Universitatea Babeș-Bolyai din Cluj-Napoca (1993) și este Doctor în Filosofie, specializat în estetică și metafizică - Universitatea Babeș-Bolyai din Cluj-Napoca (2001).  Vasta activitate publicistică a scriitorului profesionist clujean format sub bagheta filosofului, matematicianului și logicianului român Anton Dumitriu se reflectă în lucrările domniei sale, și nu numai, dintre care amintim „Vremea uitată. Eseiști ai Transilvaniei” (2025), volum colectiv coordonat de Irina Petras, „La structure de l'imaginatif humain” (2024), „Între spirit și spadă” (2022), „La struttura dell  immaginativo umano” (2021), carte revizuită inter pares și „Eseu asupra structurii imaginativului uman” (2020), volum omagial personal și Hegel- 250, volum omagial colectiv .”  De asemenea, importante în cariera domnului Mircea Arman sunt și operele create „Metafizica greacă” (2013), „Societate, Cultură, Valoare”, Vol. I (2011), „Studii și cercetări în domeniul dreptului” (2011), „O istorie critică a metafizicii occidentale”, Vol. II (2011), „O istorie critică a metafizicii occidentale”, Vol. I (2007), „Despre divin, poetic și filosofic în gândirea preplatonică” (2004) și „Poezia ca adevăr și autenticitate. O cercetare fenomenologică” (2002).  Una din contribuțiile fundamentale o reprezintă îngrijirea traducerii complete, pentru prima dată în România, a operei fundamentale a lui Martin Heidegger *Sein und Zeit*: „Ființă și timp” (1994), traducere, prefață, „Timp și ființă” (1995), traducere, ediție îngrijită, prefață, precum și „Fiire și timp*”* în 2001 la editura Grinta, precumși cele peste 300 de studii, eseuri și articole filosofice și literare publicate de către domnul Mircea Arman în reviste precum „Tribuna”, „Revista de istorie și teorie literară”, „Vatra”, „Luceafărul”, „Astra” etc.  Nu în ultimul rând, se cuvine a menționa edițiile îngrijite de filosoful clujean și prefețele: Anton Dumitriu – „Valoarea metafizică a rațiunii” (2001) și Anton Dumitriu – „Jurnal de idei*”* (2014), manuscris inedit în proprietatea domnului Mircea Arman.  Pentru operele și lucrările elaborate, pentru viziunea domniei sale, stilul inconfundabil și nu doar atât, domnul Mircea Arman a fost distins, de-a lungul timpului, cu numeroase premii academice și internaționale, printre care se numără Premiul „Miglior libro straniero dell’anno” pentru volumul „La struttura dell’immaginativo umano” (Italia, 2021), acordat de editura Morlacchi Editore (Perugia) la propunerea Universității din Perugia, Premiul „Ion Petrovici” al Academiei Române pentru volumul „Metafizica greacă” (2013), Premiul Academiei Internaționale Mihai Eminescu pentru studii și cercetări în domeniul filosofiei (2008), Premiul de Excelență pentru „O istorie critică a metafizicii occidentale”, Vol. I (2007), Premiul I la Salonul Național de carte și publicație culturală pentru „Ființă și timp” (1994) și Premiul III la Concursul național de proză (1984).  Sub atenta conducere a filosofului clujean, editura „Tribuna” publică atât reviste, cât și albume, monografii, eseuri și colecții de artă, unele în tiraj limitat și format de lux. Astfel, datorită strategiei creionate de domnul Mircea Arman editura „Tribuna” a devenit o editură culturală publică cu impact internațional, care promovează valorile românești într-un limbaj universal.  În calitate de director și redactor-șef al revistei „Tribuna”, domnul Mircea Arman a inițiat profesionalizarea revistei și internaționalizarea limbajului editorial, prin intermediul versiunilor în limbile română, engleză și italiană. De asemenea, cunoscutul filosof clujean încurajează promovarea tinerilor autori și consolidarea colaborărilor cu nume importante din cultura românească. Totodată, a lansat și platforma „Tribuna Magazine”, în limbile română, engleză și italiană.  Important de subliniat este faptul că în luna iulie 2025 s-a atins borna de 300 de numere ale revistei „Tribuna”, minuțios lucrate și atent pregătite pentru a fi aduse în atenția cititorilor, realizate sub directa coordonare a personalității culturale clujene.  Revista „Tribuna” este o publicație culturală bilunară, editată sub egida Consiliului Județean Cluj. Actuala serie apare din 2002. „Tribuna” se revendică de la ziarul înființat în 1884 la Sibiu de Ioan Slavici, care a cunoscut mai multe serii de apariție până în prezent, la București, Arad, Cluj ori Brașov. Cea mai cunoscută serie este cea inaugurată în martie 1957, în care au debutat personalități marcante ale literaturii române, între care Nichita Stănescu, Ioan Alexandru, Ana Blandiana sau Augustin Buzura, „Tribuna”definindu-se drept una din cele mai influente reviste literare românești.  Odată cu apariția noii serii, „Tribuna”, revista pe care domnul Mircea Arman o manageriază încă din anul 2013, se impune ca o revistă general-culturală, acoperind atât domeniul literar, prin publicarea de proză și poezie originală, cronici literare și eseuri, cât și alte zone culturale, de la muzică, teatru și film la filosofie și istoria ideilor etc. Revista are 36 de pagini și apare în data de 1 și 16 a fiecărei luni.  În acești 12 ani, sub egida Tribuna, domnul Mircea Arman a dezvoltat organizarea de evenimente culturale internaționale, prin care se promovează cultură română contemporană, în țări cu puternică tradiție - Italia, Spania, Germania -, funcționând ca o adevărată ambasadă culturală a Clujului.  Totodată, a încurajat legăturile cu edituri de prestigiu culturale din Europa, facilitând apariția autorilor români în străinătate.  Analizând, astfel, activitatea uneia dintre cele mai consecvente figuri ale filosofiei și publicisticii culturale românești, atât din perspectiva de filosof, eseist, editor și scriitor profesionist, cât și din cea de director și redactor-șef al publicației culturale bilunare „Tribuna”, considerăm a fi oportun ca aprecierea de care această personalitate culturală clujeană trebuie să se bucure din partea autorităţilor administraţiei judeţene şi a comunităţii întregului judeţ să se materializeze prin conferirea titlului de Cetăţean de Onoare al Judeţului – „Clujean de onoare”. |
| * 1. **Cerinţe care reclamă oportunitatea actului administrativ:** |
| Domnul Mircea Arman a activat de-a lungul carierei ca un veritabil ambasador al județului Cluj și al culturii clujene, premiile excepționale academice și internaționale obținute de către domnia sa consolidând poziția Clujului pe harta națională, europeană și internațională.  Cu o bogată formare academică, o vastă activitate profesională, editorială și publicistică, numeroase premii și recunoașteri, filosoful clujean Mircea Arman și-a adus în mod substanțial contribuția la promovarea județului Cluj și a întregii Românii. În acest sens, considerăm a fi oportun ca aprecierea de care această personalitate emblematică a culturii clujene trebuie să se bucure din partea autorităţilor administraţiei judeţene şi a comunităţii întregului judeţ să se materializeze prin conferirea titlului de Cetăţean de Onoare al Judeţului – „Clujean de onoare” domnului Mircea Arman. |
| 1. **Schimbări preconizate:** |
|  |
| Nu este cazul |
| **Secțiunea a 2-a - Impactul socio-economic:** |
| Nu este cazul |
| **Secțiunea a 3-a - Impactul financiar asupra bugetului judeţului pe termen scurt(an curent)/lung:** |
| Costurile aferente realizării însemnelor distinctive ce vor fi înmânate domnului Mircea Arman cu prilejul ceremoniei de acordare a titlului de Cetățean de Onoare al Județului – „Clujean de onoare”, respectiv pentru organizarea ceremoniei publice de acordare a titlului de Cetățean de Onoare. |
| **Secțiunea a 4-a - Activități de informare publică și consultare privind elaborarea și implementarea actului administrativ:** |
| Nu este cazul |
| **Secțiunea a 5-a - Efectele actului administrativ asupra actelor administrative în vigoare și măsuri de implementare:** |
| Nu este cazul |
| **Secțiunea a 6-a - Anexe la referatul de aprobare:** |
| Nu este cazul |

**INIȚIATOR,**

**PREȘEDINTE**

Alin Tișe

**PROIECT DE H O T Ă R Â R E**

**privind acordarea titlului de Cetățean de Onoare al Județului Cluj –**

**„Clujean de onoare” domnului Mircea Arman**

Consiliul Județean Cluj întrunit în ședință ordinară;

Având în vedere Proiectul de hotărâre înregistrat cu nr. ......... din …....... privind acordarea titlului de Cetățean de Onoare al Județului Cluj – „Clujean de onoare” domnului Mircea Arman, propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 29624 din 07.07.2025, de Raportul de specialitate întocmit de compartimentului de resort din cadrul aparatului de specialitate al Consiliului Judeţean Cluj cu nr. 29659 din 08.07.2025 şi Avizul cu nr……....... din ….................... adoptat de Comisia de specialitate nr. ……….., în conformitate cu art. 182, alin. (4) coroborat cu art. 136 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Luând în considerare prevederile art. 123 – 140 și ale art. 142 - 156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;

În conformitate cu prevederile:

* art. 104, alin. (1), lit. e) și p) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* Anexei nr. 7 la Hotărârea Consiliului Județean Cluj nr. 1/2022 privind aprobarea Statutului Județului Cluj, actualizat;

În temeiul competențelor stabilite prin art. 182, alin. (1) și art. 196, alin. (1), lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

**h o t ă r ă ș t e:**

**Art. 1.** Se acordă titlul de Cetăţean de Onoare al Judeţului Cluj – „Clujean de onoare” domnului Mircea Arman.

**Art. 2.** Cu punerea în aplicare a prevederilor prezentei hotărâri se încredinţează preşedintele Consiliului Judeţean Cluj, prin Direcția Administrație și Relații Publice - Serviciul Relaţii Publice.

**Art. 3.** Prezenta hotărâre se comunică domnului Mircea Arman, Direcției Administrație și Relații Publice - Serviciul Relaţii Publice, precum şi Prefectului Judeţului Cluj şi se aduce la cunoştinţa publică prin afişarea la sediul Consiliului Judeţean Cluj şi pe pagina de internet [www.cjcluj.ro](http://www.cjcluj.ro).

**Contrasemnează:**

**PREŞEDINTE, SECRETAR GENERAL AL JUDEŢULUI,**

**Alin TIŞE Simona GACI**

**Nr…….... ...........din ……..............iulie 2025**

*Prezenta hotărâre a fost adoptată cu … voturi “pentru” … voturi “împotrivă”, …. ”abţineri” şi …. Membri ai Consiliului județean nu au votat*

**INIȚIATOR,**

**PREȘEDINTE**

**ALIN TIȘE**

**Direcția Administrație și Relații Publice**

**Serviciul Relații Publice**

Nr. 29659/08.07.2025

**RAPORT DE SPECIALITATE**

|  |  |
| --- | --- |
| ***Titlul proiectului de hotărâre*** | Proiect de hotărâre privind acordarea titlului de Cetățean de Onoare al Județului Cluj – „Clujean de onoare” domnului Mircea Arman |
| ***Compartiment de resort:*** | Direcția Administrație și Relații Publice  Serviciul Relații Publice |
| ***Secțiunea 1 – Documentare și analiză:*** | |
| Pentru acest proiect de hotărâre sunt incidente următoarele acte normative:   * art. 104, alin. (1), lit. e) și p) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare; * Anexa nr. 7 la Hotărârea Consiliului Județean Cluj nr. 1/2022 privind aprobarea Statutului Județului Cluj, actualizat. | |
| ***Secțiunea a 2-a -*** ***Fundamentare tehnică, respectiv cerințele de natură tehnică, economică, juridică, posibilități de realizare în condiții de utilitate, legalitate, regularitate, eficiență, eficacitate și economicitate: 2*** | |
| Potrivit prevederilor articolului 104, alin. (1), lit. e) și p) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, „*Consiliul local, respectiv consiliul judeţean, aprobă statutul unităţii administrativ-teritoriale prin hotărâre care se poate modifica şi completa, în funcţie de modificările apărute la nivelul elementelor specifice ale acestora. Acesta cuprinde date şi elemente specifice prin care unitatea administrativ-teritorială se distinge în raport cu alte unităţi similare, precum şi prevederi privitoare la criteriile potrivit cărora se poate conferi şi retrage persoanelor fizice române sau străine calitatea de cetăţean de onoare pentru unitatea administrativ-teritorială respectivă, respectiv procedura privind acordarea titlului şi certificatului de fiu/fiică al/a comunei, oraşului, municipiului sau judeţului ori cea privind acordarea titlului de cetăţean de onoare*”.  Prin statut, unitățile administrativ-teritoriale stabilesc criteriile potrivit cărora se poate conferi persoanelor fizice române sau străine, cu merite deosebite pe plan politic, economic, social, cultural sau altor persoane importante, reprezentative pentru comuna, oraşul sau judeţul respectiv, titlul de cetăţean de onoare, drepturile de care se bucură aceste persoane, precum şi condiţiile de pierdere sau de retragere a acestui titlu.  Clujul se numără printre județele României care beneficiază de o viaţă culturală, artistică, ştiinţifică şi sportivă extrem de bogată în reuşite şi performanţe. În decursul timpului, judeţul Cluj a dat ţării numeroase personalităţi reprezentative care au excelat în domeniile anterior menţionate și care au făcut cinste şi au promovat judeţul nostru pe plan naţional sau internaţional.  În acest sens, se distinge personalitatea domnului Mircea Arman, filosof, eseist și editor, cu o bogată experiență academică, dar și practică în zona editorială, actual director și redactor-șef al revistei „Tribuna”.  Premiile remarcabile academice și internaționale obținute de scriitorul profesionist clujean Mircea Arman pe parcursul carierei, precum și renumele și prestigiul de care se bucură revista și editura „Tribuna” ca urmare a strategiei creionate de directorul Mircea Arman, au consolidat poziția Clujului pe harta națională, europeană și internațională a culturii, domnia sa activând aidoma unui veritabil ambasador al Clujului.  În acest sens, luând în considerare vasta activitate profesională, editorială și publicistică a filosofului clujean Mircea Arman, o personalitate culturală de mare anvergură, numeroasele premii și recunoașteri obținute de domnia sa de-a lungul timpului, precum și meritele deosebite avute în dezvoltarea sectorului cultural clujean, considerăm a fi oportun ca aprecierea de care această personalitate a mediului cultural trebuie să se bucure din partea autorităţilor administraţiei judeţene şi a comunităţii întregului judeţ să se materializeze prin conferirea titlului de Cetăţean de Onoare al Judeţului – „Clujean de onoare”. | |
| ***Secțiunea a 3-a*** ***- Efecte preconizate ale aplicării actului administrativ*** *(impactul financiar asupra bugetului judeţului pe termen scurt (pe anul curent)/lung, impactul asupra mediului concurențial şi domeniului ajutoarelor de stat, impactul asupra sarcinilor administrative, impactul asupra mediului).* | |
| Costurile aferente realizării însemnelor distinctive ce vor fi înmânate domnului Mircea Arman cu prilejul ceremoniei de acordare a titlului de Cetățean de Onoare al Județului – „Clujean de onoare”, respectiv pentru organizarea ceremoniei publice de acordare a titlului de Cetățean de Onoare. | |
| ***Secțiunea a 4-a - Concluzii/propuneri: 4*** | |
| În urma analizării proiectului de hotărâre și a documentării efectuate, certificăm faptul că proiectul de hotărâre **îndeplinește** cerințele de necesitate și oportunitate a actului administrativ. | |

|  |  |  |  |
| --- | --- | --- | --- |
|  | ***Prenume și nume*** | ***Data*** | ***Semnătura*** |
| Avizat: Director executiv | Ligia Cîineanu | 14.07.2025 |  |
| Verificat: Șef serviciu | Alin Iuga | 09.07.2025 |  |
| Elaborat: Consilier | Alina Istrate | 08.07.2025 |  |

|  |  |  |  |
| --- | --- | --- | --- |
| **CIRCUIT PROIECT DE HOTĂRÂRE** | | | |
| **1. Transmitere proiect în vederea analizării şi întocmirii raportului/rapoartelor de specialitate ale compartimentelor de resort nominalizate** | | | |
| Compartimentele de resort nominalizate  (Direcția/serviciul) | Datele de întocmire și depunere a rapoartelor de specialitate | Semnătura persoanelor competente pentru nominalizare/  stabilire date de întocmire | Raport întocmit/  Refuz întocmire raport/  semnătură |
| Direcția Administrație și Relații Publice | 11.07.2025 |  | Raport întocmit |
|  | | | |
| **2. Transmitere proiect pentru acordarea avizului de legalitate de către consilierul juridic din cadrul Direcției Juridice** | | | |
| Numele și prenumele consilierului juridic | Semnătura persoanei competente pentru nominalizare | | Aviz acordat/  Refuz aviz/  semnătură |
| Raluca Groza |  | | avizat |
|  | | | |
| **3. Transmitere proiect în vederea avizării pentru legalitate de către secretarul general al judeţului** | | | |
| Numele și prenumele secretarului general al județului | Caracterul normativ sau individual al proiectului | | Avizul acordat/  Refuz aviz/  semnătură |
| Simona Gaci | individual | | avizat |
|  | | | |
| **4. Transmitere proiect pentru adoptarea avizului/avizelor comisiei/comisiilor de specialitate nominalizate** | | | |
| Comisia de specialitate nominalizată | Data de întocmire și depunere a avizului | Semnătura persoanelor competente pentru nominalizare/  stabilire date de întocmire | Avizul adoptat/  Aviz implicit favorabil |
| 1 |  |  |  |